Înainte de alegeri, România devine tărâmul tuturor posibilităților. Ce promit politicienii pentru anul 2024.
Marile proiecte devin instrumente politice în România. Multe proiecte mari au deadline în 2024. În 2024 avem toate tipurile de alegeri, inclusiv prezidențiale.
România devine tărâmul tuturor posibilităților în anul de grație 2024, iar politicienii nu se sfiesc să se bată în promisiuni.Promisiuni pentru anul electoral 2024Primul exemplu, digitalizarea ANAF și platforma de licitaţii online pentru executarea silită a bunurilor de mare valoare din proprietatea statului, adică nave, aeronave, maşini, opere de artă, metale și pietre prețioase sau stocuri masive de mărfuri. Alte exemple – primul spital construit de la zero cu finanțare PNRR, centura de Sud a Capitalei, încă un tronson din Autostrada Transilvania, Nădășelu – Mihăiești – Zimbor și tot atunci Tarom va fi pe profit.Ce e așa deosebit în 2024? E super an electoral, avem alegeri de toate felurile, europarlamentare, locale, parlamentare şi prezidenţiale. Bătălia electorală a început deja, așa se explică războiul Cîțu- Orban, Cioloș-Barna.